經數: 一八六九

經名: 華嚴五十要問答卷上

頁數: 五二一

上	欄

不成由. 如大海於諸位中無有溢滿. 卽楞伽

經菩薩一闡提是. 若對異病機則無成不成.

若對普賢則亦成亦不成也

十二佛相貌義. 第三知識中釋

問. 諸敎立佛相貌云何. 答. 依小乘敎以人相

爲佛. 一切智等卽屬於法. 依三乘敎亦德亦

相. 是佛相貌. 依一乘敎是德是相. 是非德是

非相. 由緣起理具足逆順作不作義故

十三大師小師義. 二地攝生戒釋

問. 大師 及小師差別云何. 答. 依小乘敎和上

爲大師. □梨爲小師. 佛非大 師 非小師 . 依三

乘敎佛爲大師. 餘者□爲小師. 何以故.  若小

乘人別位暇入無餘涅槃果故. 權於下位立

大小師. 一乘大 小師. 依理爲正耳. 非由相事

也

十四信滿成佛義. 賢首品釋

問. 十信作佛與十地終心作佛差別云何. 答.

若但言十信作佛 不 論十地終心作佛則是三

乘敎. 何以故. 由法義道理不具故. 若具五位

及九位作佛卽是一乘圓敎攝也. 何以故. 由

具敎義等具足說故. 小乘佛三乘佛□是阿

含佛. 一乘佛是義佛也

十五劫減佛興義. 十地後地利益後釋

問. 劫減佛興世分齊云何. 答. 依小乘敎百年

爲劫減. 依三乘敎有二種減. 一時減非善減.

二時減亦善減. 八萬劫以下大位爲時減. 百

年以下大位爲 善減. 五濁等諸惡增故

十六菩提樹爲始義. 十住會初釋

問. 華嚴經敎因何據菩提樹及佛爲始餘說

中	欄

法處及菩薩有情□說爲末. 答. 若據迷論擧

心動念□是遍計卽空無法. 今由佛智善覺

本性. 息相還原設敎. 綱維皆是佛智故. 據佛

爲 始離佛以外無有一法也

十七佛身常無常義. 性起品菩提中釋

問. 佛身常耶無常耶. 答. 依小乘佛無常. 依三

乘佛亦常亦無常. 法身佛究竟故常. 離不離

故無常也. 應身一證究竟故常. 隨對下位聲

聞凡夫得見增減. 故是無常. 化身如火有處

燃有處滅. 故是無常. 化相續故說常也. 盡

未來際故. 一乘十佛是常. 是無常. 非常非無

常. 用不說爲說故佛是常. 與阿含相應故是

無常. 隨緣起際故 非常非無常也

十八佛轉依義. 地品同相不同相釋

問. 諸敎佛 轉依差別云何. 答. 依小乘敎轉滅

轉成轉位轉顯. 現惑得滅故轉滅. 行德滿故

轉成. 轉凡夫性得聖人性故轉位. 聖人法流

現在世故轉顯也. 依三乘敎轉滅轉成轉位

轉顯. 或得現在上心及種滅及性滅故轉滅.

諸德圓滿及性滿故轉成. 轉凡夫依得聖人

依. 及不轉不得成轉位. 法身離惑及無離相

名轉顯也. 依一乘敎本有及本有修生. 修生

及修生本有四位常然. 廣如疏說. 滅惡不滅

究竟常然故. 轉依義通其九世及十世. 非如

前小乘及三乘敎一世及三世也

十九轉四識成四智義. 亦地品不同相

處釋

問. 轉滅四識成四智. 其義云何. 依小乘敎

下	欄

但有五識及意識. 無彼賴耶及末那. 亦無

智可成. 若依三乘敎則有四識轉滅成四智.

而此四智約三乘終敎及直進菩薩敎四智□

從意識成何以故. 爲 一切果報及末那識得

起現行□從意識位遠緣成故. 若異熟賴耶

親從種發. 種子同類卽從上心意識而生. 肉

復發智. 從本識種類等次第發者. 此義不可.

但佛菩薩將四智名寄顯四識. 顯其本識及

末那識是有. 決定非親四識自類生智. 何以

故. 末那本識及五識等不成總報恩業及聞

思簡擇不得有故. 若 有發思業則須別者受

生有此過也. 敎亦無文. 若法性賴耶如來藏

識全卽不合自起發思故. 佛地經及無性攝

論等二敎不同. 由爲有別義. 佛地經云. 當知

有五種法攝大 覺地. 何等爲五. 所謂淸淨法

界大圓鏡智平等性智 妙觀察智 成所作智.

下次第釋. 乃至成所作智通成三業作用. 無

有別文屬當. 賴耶末那意識五識別成轉依

得四種智. 又如無性攝論. 由轉阿賴耶識等

八事識蘊得大圓鏡智等四種妙智. 如數次

第. 或隨所應當知. 此中轉阿賴耶識故得大

圓鏡智. 雖所識境不現在前而能不忘. 不限

時處. 於一切境常不愚迷. 無分別行. 能起受

用佛智影像. 轉染汚末那故得平等性智. 初

現觀時先已證得. 於修道位轉復淸淨. 由此

安住無住涅槃. 大慈大悲□與相應. 能隨所

樂現佛影像. 轉五觀識故得妙觀察智. 具足

一切陀羅尼門. 三摩地門. 由如寶藏於大會

中能現一切自在作用. 能斷諸疑. 能雨法雨.

經數: 一八六九

經名: 華嚴五十要問答卷上

頁數: 五二二

上	欄

轉意識故得成所作智. 普於十方一切世界

能現變化. 從都史多天宮而沒. 乃至涅槃. 能

現住持一切有情利樂事. 故上文旣云隨所

相應. 故知別配轉四識依成四種智此義不

定. 但爲文意隨義顯法取共一義. 不得定然.

如寄惑顯位準卽可知. 當知敎意方便顯法

故作此說. 若約三乘初敎此亦可爾. 如成唯

識論. 外疑云. 若末那識自類不發智 者聖人

位中卽有所少. 爲答此疑有其四句. 或有法

凡聖共有. 或有法凡有聖無. 或有法 聖有凡

無. 或有法凡聖俱無. 凡聖俱有者. 謂如來藏

五義. 凡聖俱無者. 謂遍計性. 凡無聖有者. 謂

常身. 聖無凡有者. 謂無常身. 旣有此句. 末那

凡有聖無有何過也. 此之一義唯三乘敎說.

一乘不共敎無. 若約三乘始敎門中對小乘

人容有此義. 何以故. 爲對小乘不說如來藏

不染而染染而不染成賴耶故

二十敎相義. 第十地釋名分釋

問. 一乘敎相建立云何. 答. 此義相難. 1令擧

喩顯. 如一樓觀內外嚴飾盡其功思唯有一

門. 有智慧者能□開門. 示無智者一乘敎義

亦復如是. 性起樹藏內莊一乘. 外嚴三乘及

小乘等. 有一覺門向菩提樹下. 唯有因果二

位佛及普賢二人開見. 爲諸有情可化衆生

張大敎網. [&FFFF]#生死海□天人龍置涅槃岸. 諸

敎相中示彼小乘及三乘敎. 令物生信起行

分證. 示一乘敎令其見聞後得入證. 故彼敎

相似  成內外及敎義不同. 卽如法華經界外

大牛車及地論第八地已上文卽是其事

中	欄

二十一一乘分齊義. 四十無□辯才後

釋

問. 一乘敎義分齊云何答. 一乘敎有二種. 一

共敎. 二不共敎. 圓敎一乘所明諸義文文句

句皆具一切. 此是不共敎. 廣如華嚴經說. 二

共敎者卽小乘三乘敎. 名字雖同意皆別異.

如諸大乘經中廣說. 可知仍諸共敎上下相

望有共不共. 如小乘敎三世有等三乘卽無.

三乘敎有小乘卽無. 或二乘共有如道品等

名數共同. 或二乘俱無則一乘敎是也. 可類

準知

二十二立一乘位義. 亦四十無□後釋

問. 諸敎立位差別云何. 答. 略依一乘普賢因

果暇位不同. 有十七門. 世間六道卽爲六門.

聲聞緣覺復爲二門. 小乘中佛及初□心小

乘人佛復爲二門. 此二佛同依三十三心依

四禪等發智得成佛故. 十信以去至十地五

位位位作佛. 卽爲五門. 一爲 □心聲聞暇乾

慧等十地 復爲一門. 爲直進菩薩從初十信

修滿十地後得作佛. 成初一念正覺復爲一

門. 廣說如疏本. 三乘小乘準以可知

二十三六道成淨方便義. 亦四十無□

辯後釋

問. 六道因果本非聖位. 因何攝在普賢門中.

答. 六道因果是背聖法. 普賢方便□成返道

行及逆行門. 令諸有情方便厭得解脫故

二十四立藏不同義. 十藏品中釋也

問. 修多羅等三藏敎網同異云何. 答. 其三藏

敎分爲兩義. 一所詮三故敎卽爲三. 修多羅

下	欄

詮定乃至毘那耶詮戒. 三乘小乘同此名數

而義深淺分齊不同. 二所爲二故分敎爲 二.

謂大乘小乘. 分爲二藏緣覺從其獨覺爲無

敎故不與藏名. 若一乘內卽有十藏. 如第四

會說

二十五心意識義. 十稠林初釋

問. 於諸敎內建立心意識差別云何. 若依

小乘但有六識. 義分心意識. 餘如小論釋. 依

三乘敎初敎文中立有異熟賴耶受熏成種所

以知之. 故無性攝論云. 今立異熟賴耶此亦

無傷. 旣知無傷. 故知權立. 爲□心聲聞未達

法空. 權擧異熟相漸引小乘變易生死漸向

細滅. 實則不然. 若據實理一切緣起不離法

界. 所成理事是法界能. 由如金器離金無器

是金之能. 言熏果報者據位而說. 此可思簡.

故起信云. 眞如熏無明. 無明熏眞如. 此意向

實也. 義若如此何故. 瑜伽論異熟受熏爲愚

者說. 於內於外無有熏習. 卽不見藏住. 能

如是知者是名菩薩摩訶薩. 起信旣熏眞如.

因何辨成熏習. 今會此意瑜伽爲對聲聞先

識異熟後知無生順觀行故. 今起信論爲直

進菩薩識緣起相卽會無生故作別說. 仍依

楞伽經染淨等法有開有合染開則成七識.

合則是梨耶. 如來淨藏識亦有二義. 合則成

八識. 開則成九識故. 有八九種種種. 對治道

起有滅. 有不滅準此而知. 又成唯識論識所

變相雖無量種而能變識類別唯三. 一謂異

熟. 卽第八識. 多異熟性故. 二謂思量. 卽第七

識. □審思量故. 三謂了別境.  卽前六識. 了境

經數: 一八六九

經名: 華嚴五十要問答卷上

頁數: 五二三

上	欄

1相粗故. 及言六合爲一種. 此三皆名能變識

者. 能變有二種. 一因能變. 謂第八識中等流

異熟二因. 習氣等流習氣. 由七識中善 惡無

記熏令生長異熟習氣. 由六識中有漏善惡

熏令生長二果能變. 謂能二種習氣力 故有

八識生現種種相. 等流習氣爲因緣故. 八識

體相差 別而生名等流果. 果似因故. 異熟習

氣爲  增上緣. 感第八識. 酬引業力□相續故

立異熟名. 感前六識酬滿業者從異熟起名

異熟生不名異熟. 有間斷故卽前異熟及異

熟生名異熟果. 果異因故. 此中且說我愛執

藏持雜染種能變果識名爲異熟. 非謂一切.

其末那識依三乘敎有其識起因惑不起法

執.  愚法聲聞不斷但暫伏上心. 由觀智 淺故.

退菩提心聲聞及□心聲聞等□斷末那. 爲

觀智勝故. 假使瑜伽後分Ｃ賴耶識起必二

識相應者. 此據初起時不據後相續. 由約位

說直進菩薩義當不起爲正義. □心者起爲

正義故. 又初回心菩薩爲留惑故相隨至金

剛定斷. 直進者習氣至金剛前. 言至者據二

阿含說. 初對小乘故. 餘義準可知. 意識及五

識或同或異. 如經論說. 心數等義如下別明.

此文在三乘. 義通一乘. 用由同法界故. 又一

敎唯一心顯性起具德故. 如性起品說. 又說

十心欲顯無量故. 如第九地說. 此據一乘別

敎言

二十六諸經部類差別義. 序分品集衆

文釋

問. 諸經部類差別云何. 如四阿含經局小

中	欄

乘敎. 正法念經擧正 解行別邪解行通三乘

敎. 涅槃經等及大品經三乘終敎. 爲根熟聲

聞說故. 金剛般若是三乘始敎. 初會愚法聲

聞故義意在文. 維摩思益仁王勝天王迦葉

佛藏等爲直進菩薩說. 仍直進有二種. 一大

乘中直進. 二小乘中直進菩薩. 此二處直進

敎亦有同異. 準攝可知. 華嚴一部是一乘不

共 敎. 餘經是共敎. 一乘三乘小乘共依故. 又

華嚴是主. 餘經是眷屬. 以此準之諸部敎相

義亦可解. 如法華經宗義是一乘經也. 三乘

在三界內成其行故. 一乘三界外. 與三界爲

見聞故. 餘 義準可知

二十七道品義. 第四地中釋

問. 諸敎道品有差 別云何. 答. 小乘道品名數

略有三十七種. 三乘道品名數亦同. 但義有

異. 廣在經論. 一乘道品華嚴經中離世間品

二千句義. 卽是名字及以體性. 又問. 一乘道

品旣名數別體. 亦須別因. 何有義與三乘同.

答. 據義分量深淺寬狹□皆不同. 今擧義門

有差別名字有同. 欲引三乘信樂故也. 諸敎

通明等數有增減. 亦準此知

二十八涅槃義. 性起品後釋

問. 諸敎涅槃差 別云何. 答. 小乘涅槃有其二

種. 謂有餘無餘. 有餘 者有餘身智也. 無餘者

無餘身智也. 謂報身智. 三乘涅槃略有四種.

一性淨涅槃. 二方便淨涅槃. 三有餘涅槃. 四

無餘涅槃. 性淨卽法身也. 方便淨卽應身也.

有餘無餘卽約化身. 辨其義體相不與小乘

同. 若望其德各成解脫般若法身. 三德旣同

下	欄

無有增減. 此四唯局果德. 無住處涅槃通因

及果. 此有二種. 約理量分二釋. 如攝論. 若一

乘敎卽唯有一大般 涅槃無有差別. 廣說如

華嚴經. 德用名數亦具十及一切. 與法界

等

二十九戒學義. 第二地中釋

問. 諸戒學等有何差 別. 答. 隨人差別有其八

種. 八戒及七衆所持戒總成一別解脫戒. 與

定道別故. 別別修持故名別也. 定道二戒通

前別解脫總成三戒也. 此之三戒三業亦共

爲隨所相應故也. 三乘菩薩別有三戒. 謂十

無盡戒二十四戒四波羅夷戒此之三戒. 四

波羅夷戒爲出家人受. 餘之二戒爲俗 人受.

上下分二. 義相如此. 戒體或五種十善. 或表

無表.  無表卽不 相應色心事之理也. 或卽一

乘. 應法界故

三十定學義. 三地中釋

問. 定門何別. 答. 如八禪定與小乘名大同. 於

中隨人邪正及發智流無流別卽體性皆異.

就聖門中一乘及三乘幷諸小乘等位皆共用

此定. 隨所成事異得名別也. 三乘位中直進

菩薩別有八定等. 地前有四. 如光德等定. 地

上有四. 首楞伽摩等. 依一乘敎有十種等. 如

華嚴說. 體性德量皆□不同

三十一慧學義. 第九地中智處釋

問. 慧門何別. 答. 小乘見修及八忍八智等. 廣

如論說. 三乘敎內或十一智等或三智  等. 若

以義心十一智等多爲□心漸悟人說. 起彼

信便故. 加行智等爲直進菩薩說. 於彼入道

經數: 一八六九

經名: 華嚴五十要問答卷上

頁數: 五二四

上	欄

有勝便故. 若依一乘有十種智. 如離世間品

說. 其智所知諸諦十二因緣差別義門. 廣如

疏說

三十二賢聖義. 善知識初釋

問. 住道住果賢聖差別云何答. 依小乘敎有

二十七賢聖. 廣如毘曇成實等說. 三乘賢聖

有四十二. 一乘賢聖有四十五. 此通理事行

位人法因果等法門也. 若主伴別分則一百

一十. 若散說所依則三千大千世界微塵數.

卽是善知識也

三十三色聚義. 十明品中釋

問.  諸敎色文有何差別. 答. 依小乘色有十一.

三乘色有二十五等. 一乘色總別有一百一

十種. 三乘色內□色者. 情謂障外之色. 影像

色者. 定心成就色境界等像. 彼先色憶持及

眼所見色故也. 一乘色如十明品釋. 不同凡

色聖境界故

三十四不相應義. 九地說成就中釋

問. 諸敎不 相應差別云何. 答. 依小乘家有十

四不相應. 依三乘敎二十四不相應等. 依一

乘敎不相應義與法界等. 何以故. 小乘不相

應如謂實有法. 三乘不相應但色心緣發. 義

理現前而不對事者是不相應義. 不相應不

與色心事相應也. 得不相應者. 其事現前異

不得理也. 三乘一乘無大得得小得小得得

大得等也. 何以故一乘三乘立法數等. 欲遮

止謂情故也. 若大小相得卽無窮過. 名與句

不相應者具解在雜 集論等. 一乘不相應義

名數與法界等. 理亦無窮如法界也

中	欄

三十五三性三無性義. 初地後十心中釋

問. 經論所辨三性三無性異相云何. 答. 三性

法門本安立意. 欲別法相知其解行理事敎

義分齊不同離其慢執故興斯敎. 今就攝論

引他四經明三性果相. 卽爲大軌. 初引毘佛

略經明有三性. 二引婆羅門問經證有三性.

三引阿毘達磨修多羅證有三性. 四復次有

處世尊說等引常無常等三法聖敎證有三

性. 又前一文義差別爲知詮旨法相故. 二三

性相從爲顯理融無性故. 三具分秉然顯融

事相無□故. 四聖敎通目以理會敎成智故.

若分別性有其一義用. 無品類爲其體者. 與

無相性云何差 別. 答.  若分別實相卽空是分

別性. 不現實相是無 相性也. 若依攝論明三

無性差別相者有其三種. 一自非有無性. 本

有法體不自現前. 藉因託緣方能生. 果無自

生故. 故名無性. 此義通三宗. 二體非有無性.

明諸法體本性非有. 若落過未無有自體. 但

具因緣方始現前. 現在有爲假有無實. 念念

遷異不能自性. 此亦分成佛. 無我義故名無

性. 此通成實及以大乘. 三如取不有等. 約彼

本識法無我理三性不有成其無性. 由自體

定自非有有不二不盡離諸分別故. 非聞思

修地上報生善意識智所緣境界. 故名無性.

此義唯大乘也. 此三性印總則爲一. 別則爲

四. 廣則無量. 若對解行用三性印 三性之後

別明三無性. 此約解明. 若二性後則辨無性

更不會眞實性者. 此約行說. 如是準知. 此文

在三乘亦通一乘用. 何以故 . 由此法門應法

下	欄

界性無邊用故

三十六心數及心所有法義. 稠林初釋

問. 聖立心數及心所有法分齊云何. 答. 今釋

心所有法二門分別. 一總約大  小乘顯心所

有及心數法義. 二對彼二乘顯其廢立. 先明

大 小乘心所有法者. 先約大乘 有其六位. 謂

遍行有五. 一作意. 二觸. 三受. 四想. 五思. 二

別境有五. 一欲. 二勝解. 三念. 四三摩地. 五

慧 . 三善有十一. 一信. 二□. 三愧. 四無貪. 五

無瞋. 六無癡. 七懃. 八輕安. 九不放逸. 十捨.

十一不害四大煩惱有十. 一貪. 二瞋. 三慢.

四無明. 五疑. 六薩迦1耶見. 七邊2見. 八見

取. 九戒取. 十3取見. 五隨煩惱有二十. 一

忿. 二恨. 三覆. 四惱. 五嫉. 六□. 七□. 八諂. 九

□. 十害. 十一無□. 十二無愧. 十三昏比. 十

四掉擧. 十五不信. 十六懈怠. 十七放逸. 十八

忘念. 十九不正知. 二十散亂. 六不定有四. 一

睡眠. 二惡作. 三尋. 四伺. 合五十五法. 增減

者. 依百法等論合五見爲一. 依諭伽論增邪

欲邪勝解. 增減如諸論. 深有別意. 可思準之.

略以三門分別. 一釋名. 辨相貌明分齊. 二對

諸門分別. 三約自乘隨 義分別第一門者遍

行有二義. 一自位相由遍. 如自五法一無一

切無. 互論亦爾. 有義亦然. 二他位分齊遍. 有

彼則有此. 仍彼不同此. 所以知者有時有此

遍行. 無時無彼所有法. 故得知也. 遍者分齊

也. 行者起於緣境也. 此名從初義而得. 相貌

者五法相連不相捨離. 行於緣中是其相貌.

分齊者乃至在於六位處行而自位運之相

經數: 一八六九

經名: 華嚴五十要問答卷上

頁數: 五二五

上	欄

由. 餘五位非連之而相伴也. 二別境者別有

二義. 一自位相別如欲非勝解等. 有時有欲

而無勝解. 乃至慧等互無亦然. 二就別位如

善等位有善而無欲. 有欲無善. 故是別也. 仍

此別境名從初義得也. 別者是各別非連之

義也. 境者分齊也. 非所緣境. 此對前連之遍

行故得別境名. 相貌者五法相別行. 是其相

貌. 分齊者乃至不 定等六位皆通別行. 是其

分齊. 於諸位中有時有欲而無勝解. 乃至慧

等應可準知. 三善者性也. 從體而得名別. 彼

前通故局善體得名. 相貌者於有流無流位

異善惡及無記. 是其相貌. 分齊者乃至不定

等六位處行各別非連之而起也. 有時有一

而無十等. 一一互論有無增減成其分齊. 四

煩惱者從用得名. 由煩惱等於世出世功用

義强. 於世法能成出世法能壞異前善體故.

從用得名也. 相貌者於自位處成憂喜二

相. 是其相貌分齊者乃至不定等六位數義

功用增減而行. 非連之而共伴. 是其分齊.

五隨煩惱者. 從彼相由而得名也. 此有二由.

一由前大惑成隨煩惱. 二由此小惑增成大

惑. 故名爲隨. 仍此隨字從初義得. 由是假

合故. 煩惱同前解. 相貌者於自緣中各別而

相伴非連之起. 是其相貌. 分齊者於彼六位

乃至不定等相由相伴數相義增減有無而

行. 是其分齊. 六不定者體用二義故云不定.

異前定體 得不定名. 相貌者於自位中各別

而起. 三性體用同時而成一法有三義. 善惡

無記同時用事. 是其相貌. 分齊者於六位中

中	欄

數義增減起用而生. 是其分齊. 仍非連之而

有相伴也. 二對諸門分別者. 略對五門. 一約

乘分別. 二約三性分別. 三約諸惑分別. 四對

諸識分別. 五約假實分別. 初約乘分別者. 乘

有三種. 一一乘. 二三乘. 三小乘. 今此心數是

三乘心數. 爲治世出世心煩惱. 非一非小. 非

三乘終. 非一乘別敎. 就三乘終大乘敎及一

乘別敎內心數卽有無量. □如緣起法界數

量. 何以故. 諸心數類一一緣別. 約其緣別不

可總說. 故不同三乘等總 明數也. 三乘始一

分心數. 爲治煩惱障所知障世間心煩惱說.

仍此三乘有始有終. 終敎二乘心數亦不可

說. 始敎心數卽如此. 瑜伽對法論等小乘心

數同異如下別辨. 二約三性有二. 一善等三

性. 二遍計等三性. 善等三性者遍行五通三

性. 仍隨在一性則非餘二. 別境五通三性. 仍

隨在一性五法之中多少不 定.   善等十一唯

善性. 仍通流無流. 若在流則非無流. 無流亦

爾. 煩惱通不善及無記. 爲末那識及定地惑

是無記故隨煩惱二十通不善 及無記. 準前

可知. 若約違理不善但是不善 性. 不定四法

通三性. 不善之時則餘二性準前可知. 餘二

亦爾. 約偏計等三性者遍行等五通三性. 仍

隨在一性則攝餘二性成此一性. 此如三性

義中說. 隨在一性連之具五. 別境等五通三

性. 仍隨在一性則非餘二攝. 同前說. 善等十

一唯圓成實. 此通漏無漏. 會攝如前說. 煩惱

等十通依他起及遍計. 相會準前說. 隨煩惱

等二十法通依他起及遍計. 不定等四通三

下	欄

性. 相會準前說. 三約諸惑分別者略約三門.

一約皮等三惑分別. 二約煩惱所知二障分

別. 三約五住地分別. 致等三惑分別者. 遍行

通三惑. 別境亦通三. 善等非三惑. 煩惱唯皮

肉. 若約寄位則通三. 隨煩惱等亦皮肉. 若約

粗細說則通皮肉心. 不 定等四亦通皮肉心.

由緣成三惑故. 煩惱所知二障分別者. 遍行

通二障. 別境亦復然. 善等非二惑. 煩惱唯煩

惱. 隨煩惱等亦復然. 若約相成門則通於二

障. 不定唯所知. 若約相成門則通於二障. 約

五住地分別者. 遍行通五住. 別境亦遍通. 善

等非五住. 煩惱通五住. 隨煩惱等亦通五住.

如此之義可準. 諸惑障當廣分別. 不定通五

住. 由緣成諸惑故. 四約諸識分別者賴耶識

起遍行五. 末那識起九. 遍行五及我見我愛

我慢無明. 意識起遍行等六位所有法. 五識

則不定. 或初五. 或一切. 由與意識或同體或

異體故. 故經云. 有一意識與五識共 緣境故.

此約三乘始敎粗相說也. 若約三乘終敎論

則賴耶六識等皆具起一切所有法. 由唯一

識成十一識故. 五假實分別者假實有三. 一

約緣成辨假實. 若約此義或有分別. 或無分

別. 緣成故離分別. 應敎故有分別. 若約此義

皆通假實. 卽無性故實. 緣成故假. 二本末明

假實. 煩惱爲本. 隨煩惱爲末. 如論可知. 三約

事顯理辨假實. 理事相應爲實. 但理無事爲

假. 假從事敎說故. 三隨義分別者. 問. 諸心

所有法可說斷耶. 答. 遍行及別境不善無記

相應者斷. 善及自性無記不斷. 善等十一不

經數: 一八六九

經名: 華嚴五十要問答卷上

頁數: 五二六

上	欄

斷. 煩惱及隨煩惱說斷. 不定等四不善無記.

說斷. 善及自性無記不說斷. 此約三乘初敎

及法住智說. 若約終敎及一乘則非初非中

後. 前中後1取故卽斷而無相. 及不可斷故.

餘義皆準之. 問. 論何故說煩惱或說六. 或說

十. 答. 由五利使有其二義. 一本未義. 由邊見

等依身見生. 以依 本說末攝末從本故. 但說

六. 二起用成過義. 由成過義等故分離說十.

又問. 何故論云隨煩惱內加說邪欲邪勝解.

答. 由別境內欲及勝解於大小惑有方便及

終成二處皆成過故. 約離二2法故. 約方便及

終成爲二數也. 第二就小乘分別者有其三

義. 一釋名. 辨相貌. 幷顯分齊. 二對諸門分

別. 三約自乘隨義分別. 初釋名者. 心數法有

四十六. 大分爲六. 一通大地有十. 一想. 二

欲. 三觸. 四慧. 五念. 六思. 七解脫. 八憶. 九定.

十受. 善大地有十. 一無貪. 二無瞋. 三□. 四

愧. 五信. 六3倚. 七不放逸. 八不害. 九精進. 十

捨. 小煩惱大地有十. 一忿. 二恨. 三□. 四□.

五嫉. 六惱. 七諂. 八覆. 九□. 十害. 大煩惱大

地有五. 一不信. 二懈怠. 三無明. 四掉擧. 五

放逸. 不善大地有二. 一無□. 二無愧. 使有

四. 一貪. 二瞋. 三癡. 四慢. 纏有三. 一睡. 二眠.

三悔. 加覺觀總爲 四十六. 及心王爲四十七.

初通大地名者. 由想等十通與諸心數以爲

通依及通行諸數依緣之處故 云通. 通則力

用遍通也. 大地者喩名也. 如大地能生長萬

物爲 依. 與法相似故爲喩也. 相貌者. 於自所

緣起其體用相伴而行. 是其相貌. 分齊者. 於

中	欄

諸心數諸位共行 而不 相雜. 是名分齊. 善大

地者. 於自位處隨緣而發. 與三聚色心不相

應等善以爲依處故云大地. 小煩惱大地者.

於自位處  約緣分起. 不具大性名爲 小也. 煩

惱如前解. 相貌者. 於自緣處體用現行而不

相雜名爲相貌. 分齊者. 於諸位處及以色心

成自他事而不同彼名爲分齊. 大地如前釋.

大煩惱大地者. 具結縛等五義相應名大煩

惱. 大地如前釋. 相貌者. 不信等五於自緣

處體用現前而非相雜. 是其相貌. 分齊者. 於

諸位成自他事而非相雜. 是其分齊. 不善 大

地者. 於自位處起其體用違其正理名爲不

善. 大地如前釋. 相貌者. 其無□無愧遊漫諸

境起諸業過. 是其相貌. 分齊者. 於他緣位觸

物成違而不同順名爲分齊. 使者使也. 驅使

行人成其事業. 此行喩名也. 相貌者. 於自緣

處成其事業隨逐不捨. 是其相貌. 分齊者. 於

他緣位處成事乃窮而不同彼. 是其分齊. 纏

者喩義名也. 如[&FFFF]#縛象. 纏饒成過法亦如是.

相貌者. 於他緣位連續成過. 是其相貌. 分齊

者. 成他事. 處而不同彼. 是其分齊. 覺觀者.

與後□譯尋伺等. 名義少有別. 覺者覺察. 觀

者觀達. 尋者尋逐也. 伺者伺心. 名義相貌分

齊可知. 心王者. 心與數爲依. 又依於數起如

君臣相依. 此從法喩名也. 相齊者. 六識於諸

根了別諸境界. 是名相貌. 分齊者. 依根數起

而不同根數. 是名分齊. 廣釋別名具如小論.

問. 大小乘內心所有義及心數義何別也. 答.

數者法數義是分齊義. 心所有義是屬他. 義

下	欄

從相生. 其假實   二智不同. 二略對諸門分別

者. 一對諸乘分別. 此之心數唯在小乘義通

大乘. 若入大乘則於三乘前方便處方便敎

攝. 體用相貌□非一乘及三乘始別敎名數.

心數名義所以如下釋. 二依三性分別. 通大

地數通彼善不善無記等三性. 善大地者唯

善性也. 小大煩惱及以四使通違理不善及

無記. 不善大地唯不善. 纏違理不善. 覺觀通

三性. 心王亦如是. 三就惑分別者. 通大地數

通彼一切使纏等惑. 善大地不通諸惑小大

煩惱及四使等一向煩惱. 無□無愧通煩惱

非煩惱. 由入業故. 纏等三者. 此則不定. 在纏

是煩惱. 入數則通煩惱非煩惱. 由數位通善

惡故. 又小乘唯煩惱. 覺觀通煩惱非煩惱. 心

王亦如是. 四約諸識分別者. 通大 地數等通

六識. 覺觀唯意地. 五假實分別者. 唯實不通

假. 心王亦如是. 餘義如論釋. 此略明正所評

義以顯大乘心心4法分齊. 餘宗準可知. 三於

自宗中隨義分別者. 問. 何不明不癡善根. 答.

屬通大地慧數攝故. 又問. 大煩惱中餘五何

不明耶. 答. 邪解卽通大地中解脫攝也. 不正

憶憶攝也. 不5順知卽慧攝也. 失念念攝也.

又相隱故. 亂卽定攝也. 又不稱理. 定卽名亂

相隱也. 又十使中五見則通中慧攝也. 癡入

大煩惱中無明攝也. 又上所廢者□爲除惑

入道便故也. 問. 是中善大地是何漏無漏. 答.

是人無我智漏無漏. 問. 此諸大地有攝心煩

惱及所知障不. 答. 此諸心數不攝心煩惱. 就

所知障內有攝不攝. 障定者攝世間心煩惱

經數: 一八六九

經名: 華嚴五十要問答卷上

頁數: 五二七

上	欄

不攝第二. 對彼大小二乘顯其廢立者. 問. 無

□無愧此中何故從隨煩惱. 答. 無□及無愧

有其二義. 一據體說. 二據用論. 由用成過大

故. 依小乘入不善性. 若據自體類與小惑同.

故入此大乘隨煩惱攝. 問. 何故大乘增失念

及散亂等. 小乘不說. 答. 小乘初敎其心狹劣.

相著者明相隱者不說. 問. 遍行別境大惑隨

煩惱及不定等名於小乘中何故不說. 答. 小

乘心數聖者立意. 爲治粗惑不假細說. 今此

等名通治細惑故細分別. 與彼入道義相當

故. 問. 小乘大地及諸使等名於彼大乘何故

不說. 答. 大地等名本成粗相. 於大乘中卽是

初入方便之敎. 爲此義故於細敎中無要不

說也. 欲知聖意以四句明之. 一體强而用弱.

如大煩惱等. 此約大乘數之半. 卽瞋等也. 二

用强而體弱. 如無□無愧等. 此將小乘對大

乘說. 三體相用俱强. 如大煩惱大地等. 此約

小乘說. 四體用俱弱. 如隨煩惱等. 此約大乘

說. 於中仍有相續廢興. 有親成助成成過大

小去疑進道. 有便無便. 佛遂廢立不同. 大小

二宗更互立名不等非一. 可準思攝. 問. 十種

煩惱體用俱强. 何故小乘初敎不說. 答. 小乘

智淺. 如小乘文. 不善及煩惱使等□約相用

强處說. 又對指相覆相成就意. 如三結三隨

轉. 宜可思之. 又如瑜伽論說. 如是等輩俱

有相應心所有法. 是名助伴同一所緣不同

一行相. 一時俱有一一而轉. 各自種子所生

更互相應有行相. 有所緣有所依. 問. 如是諸

心法幾依一切處心生一切地一切時一切

中	欄

耶. 答. 五. 謂作意等思爲後邊. 幾依一切處

心生一切地. 非一切時非一切耶. 答. 亦五. 謂

欲等慧爲後邊. 幾唯依善非一切處心生. 非

一切地非一切時. 非一切耶. 答謂. 信等不害

爲後邊. 幾唯依染汚非一切處心生. 非一切

地非一切時非一切耶. 答謂. 貪等不正知爲

後邊. 幾依一切處心生. 非一切地非一切時

非一切耶. 答謂. 惡作等伺爲後邊. 因此總料

簡其文假實義略有四種. 一對性空餘一切

法皆是假有. 依無住本立一切法故. 二約名

言因緣互爲發起. 則一切法□通假實因緣

故. 實果起故假. 三約三性法相. 遍計卽空. 情

謂實有. 眞實性體故. 實理有. 依他緣發故假.

四品類增微善惡違順以明假實則如此論心

所有法乃至不相應等. 以明假實瑜伽顯揚

等亦然. □相望顯義. 漸次成法. 若俗諦相隱

及違善而有理用者爲假. 若相顯彰而有體

事用向善者爲實有也. 何以故. 聖者爲欲對

小機人方便顯法空故. 文義云何. 八識約事

用處明故. 皆是實. 五十五法若依瑜伽二十

七法是實有. 餘皆假立. 二十七者. 遍行五別

境五. 善中有七. 除不放逸捨. 是無貪瞋癡及

以精進於此四上假立. 故有不害. 復於無瞋

上假立故. 瑜伽云. 云何諸善法幾是世俗有.

幾是實物有. 答. 三是世俗有. 謂不放逸捨及

不害. 所以者何不放逸捨是無貪無瞋無癡

精進分. 卽是法離染義建立爲捨. 治雜染義

故立不放逸. 不害卽是無瞋分. 無別實物也.

根本煩惱有六. 五實一假. 論云. 根本六煩惱

下	欄

中幾世俗有. 幾實物有. 答. 一見是世俗有.

是慧分故. 餘實物有. 別心法故. 隨順惱假實

者. 依瑜伽論決擇中說不定四亦入隨煩惱.

卽二十四總名隨煩惱分. 亦不說邪欲邪勝

解. 依本地分中有二十六. 加邪欲邪勝解. 廣

如彼釋. 復次此隨煩惱幾世俗有. 幾實物有.

謂無□無愧不信懈怠此四是實. 餘是假有.

忿恨惱嫉害此五是瞋1分. 皆世俗有. □□掉

擧三是貪分. 亦世俗有. 覆□諂□比睡眠惡

作忘念散亂惡慧九法癡分. 皆世俗有. 放逸

是貪瞋癡懈怠分. 是世俗有. 尋伺二法是發

語言心加行分及慧分. 故是假有. 若依雜集

論二十二是實物有. 餘爲假有. 二十二者. 遍

行五別境五. 善有七. 是實物有. 餘四假有. 故

下論云. 無癡者. 謂報敎證智決擇爲體. 又決

擇者. 謂慧勇懃俱. 故知無癡用慧爲性. 不放

逸捨□云依止正懃無貪無瞋癡. 是故依此

四法假立. 不害者是無瞋善根一分. 故是假

有. 根本煩惱有十. 五是實有. 五是假有. 慧分

故. 隨煩惱及四不定合二十四皆是假有. 故

論云. 當知忿等是假建立. 離瞋等外無別體

故. 忿恨惱嫉害此五是瞋一分. 同瑜伽論.

2□□掉擧此三是貪分. 與瑜伽同. 放逸依止

懈怠及貪瞋癡四法假立. 亦同瑜伽. 無漸無

愧是貪瞋癡分. 不信懈怠是癡一分. □是假

立. 不同瑜伽. 瑜伽此四實物有. □諂二法是

愚癡一分. 散亂一法是貪瞋癡分. 忘念不正

知是煩惱相應定慧爲體. 覆睡眠□比惡作

四法是愚癡分. 尋伺二法或思惟或慧性. 謂

經數: 一八六九

經名: 華嚴五十要問答卷下

頁數: 五二八

上	欄

於推度不推度位義別故. 前瑜伽隨煩惱中

九. 謂覆諂□□比睡眠惡作忘念散亂

惡慧□是癡分. 此論唯覆□比睡眠惡作四

是愚癡分. 餘五不同. 謂散亂一法是貪瞋癡

分. □諂二法是1貪癡分. 忘念不正知是煩惱

中念. 所以有此不同者當知. □是諸作論者

方便交絡顯其異義. 隨其增微廢興差別理

不相違. 若依毘曇纏垢隨煩惱通是貪瞋癡

疑五見九使家依. 唯除慢使. 此中大乘但是

貪瞋癡依. 非餘使依. 所以然者二宗交絡各

顯一義. □法師云. 西方諸師隨煩惱中七實

有. 無□無愧不信懈怠四有別體. 論有2成

文. □比掉擧散亂三法亦有別體. 所以得知.

解云. 爲掉擧是貪分故. 仍離貪外別得有體.

如貪不與瞋相應. 掉擧若爾則不與一切煩惱

相應過. 當知□比散亂亦言癡分. 故知亦有

別體. 今準雜集論但隨煩惱中Ｃ是貪瞋癡

一分及依止貪瞋癡等. 皆是假有. 若言是貪

瞋癡等者則實有. 今此隨煩惱內無□無愧

□比掉擧不信懈怠心亂七使是貪瞋癡

分. 餘之十三或言一分. 或言依止此. 準之皆

是假有. 不定四法亦有別體. 由不定故. 又若

有別體與遍行何別. 答. 遍行隨起則與行同.

不定現前由與事別. 此宜思之. 又此四法望

上不足. 望下有餘耳. □法師云. 無癡善根別

有體性. 瑜伽中善十一內三是假有. 捨不放

逸不害此三假有. 餘是實有. 又大悲用無癡

爲性. 與二十二根慧根不言相攝. 故知別有

性. 如文中將無癡對三慧釋者. 但對三慧等

中	欄

釋顯無癡. 非卽一體. 若準此等義心所有法

中三十實有. 餘爲假有. 三十者前二十二內

加七隨煩惱及無癡也. 依起差別具緣多少

作業種類不同3名別廢興等□如瑜伽及成

唯識論釋. 亦有智者分判大乘準小乘解釋.

大乘文量恐不可極. 宜審定心數. 微細難可

了知. 略擧一隅以示後學也

華嚴五十要問答初卷終

華嚴五十要問答後卷

大唐終南太一山至相寺沙門智儼集

三十七三世不同義. 離世間品初釋

問. 諸敎世時云何. 答. 依小乘敎三世有法. 依

三乘敎三世之中現在有. 過未無. 依一乘敎

九世義. 過未現在及現在現在三時有. 過去

未來及現在各有. 過未六世是無. 九世各有

相入相卽. 故得成一總名. 總別合成十世也.

此世等以不相應法爲體也

三十八障義. 普賢品初釋

問. 諸敎辨障云何. 答. 若依小乘諸使纏垢

等是障名數. 此障名通三乘始敎. 兼則通餘

敎. 何以故. 謂惑名同義有深淺. 故惑智二障

及煩惱所知障八忘想二十二無明等正在三

乘始敎. 兼則通三乘終敎. 五住地惑皮肉心

三障闡是四障凡夫性無明十一障等此在直

進三乘位. 兼在終敎等. 已上諸惑一惑一切

下	欄

障. 一斷一切斷. 此屬一乘敎. 如下說之

三十九一乘別障義. 亦普賢品初釋

問. 普賢品內據普賢法極深廣大. 因何文中

初明一瞋成百障等. 答. 依小乘敎一惑一障

一世. 一忍一智一斷得一滅. 依三乘敎初敎

名同前. 義中深淺異. 若據三乘終敎一惑一

障三世. 一忍一智非初非中後. 斷得三世滅

也. 據一乘敎一惑多障多世. 一數多數忍多

數一數忍. 一數多數智多數一數智. 一斷非

初非中後. 得九世滅及非世滅. 今普賢品初

明瞋障等者據首爲言. 欲類顯普賢廣大解

行法也

四十陀羅尼門. 知識中第十一處釋

問. 華嚴經中以陀羅尼門顯一切法門. 其相

云何. 答. 論自引悉曇章. 阿(烏羅反)等十二聲. 迦

(鳩我反)等三十六半字. 以音加半字展轉相乘成

一切滿字. 其字相仍不離本字音多中一. 由

多中有一初半字及初聲故一中多. 一中有

多字音能故一卽多. 半字及音成多字用故

多卽一. 由滿字相等卽壞成半字及初音故.

以此字法陀羅尼天人共解故. 擧此爲立陀

羅尼法. 宜可準用之. 此法極用在一乘. 分用

在三乘. 餘乘非究竟

四十一乘門數名不同義. 亦四十辯才

後釋

又約諸經論乘有四種. 一者二乘. 謂大小二

乘. 於方便中從敎趣果分二故. 二者三乘.

謂大乘中乘小乘. 於方便中從理成行分三

故. 三者依攝論一乘三乘小乘. 謂於敎門中

經數: 一八六九

經名: 華嚴五十要問答卷下

頁數: 五二九

上	欄

成機欲性顯法本末差別不同故. 四者依法

華經三乘一乘. 約界分體相方便究竟不同

故. 又約數說. 謂二及三各通三二義意故說.

所言二通三者. 謂大乘小乘聲聞緣覺一乘

三乘. 所言三通二者. 有二義意. 謂大乘中乘

小乘一乘三乘小乘其意各別. 準思可解耳.

又依下經文或一二三或四. 謂一乘三乘. 或

五. 謂三乘人天. 或無量. 謂一切法門也. 此

依始終說

四十二四尋思義. 三地初四禪釋也

問. 諸敎四尋思觀法云何. 答. 經論所明尋思

觀者略有三種. 一四尋思. 二六尋思. 三三尋

思. 亦名心知. 大門有五. 一列名字幷敎興意.

二釋其義幷顯主客分齊不同. 三對三性明

其假實. 四明深淺及對如實顯觀分齊. 五辨

位地及問答除疑. 初列名字幷敎興意者. 謂

初四尋思. 一名謂能詮敎法. 二義謂所詮之

義. 三自性謂名義之體能. 四差別謂名義相

形. 及對諸法相別不同故名差別. 六尋思者

分其名義各有自性及差別. 故有六也. 三尋

思者. 合其名義自性及差別則爲三也. 敎興

意者. 問. 何故立四尋思. 答. 爲中根人有其二

見. 一和合見. 二差別見. 和合見者. 謂義與名

和合成一. 差別見者. 謂義與名各有自性. 有

能相應而體不同也. 聖者立敎對治彼病興

四尋思開初名義. 對治前差別見合彼自性

及差別義對治相應成一之見. 問. 凡言對治

障治須別. 外人立一能治之法則界分別成

其多法. 顯一是假. 及彰無等因. 何今說開名

中	欄

義二以治差別. 有何道理. 答. 若對外道及三

乘見不依論道則如來□. 今此尋思是菩薩

自觀通對一切外道二乘及菩薩. 或順論道

故興此治. 所以知者如界分別分破. 合假及

自性見則違論道. 何以故. 合假自性是緣聚

法. 及是成法界分別等. 乃是壞法. 成壞不同

1賴緣各別故不相治. 是以文中興其觀門分

齊少別. 如下具說. 宜可思之. 六尋思者. 爲治

差別見卽爲利根人. 三尋思者. 對治和合及

一見等爲軟根人. 何故. 差別見者是見行故.

和合一見者是愛行故也. 二釋其義幷顯主

客分齊不同者. 如攝論云. 何者名尋思. 謂名

義自性差別. 菩薩於名唯見名. 於義唯見義.

於名義自性言說唯見名義自性言說. 於名

義差別言說唯見名義差別言說. 於此四處

度疑決了說名尋思門. 所以自性及差2別. 安

言說者爲後二法. 觀相深故. 若據實觀四種

法中皆是言說. . 約何觀相得知後二是深

非淺. 答. 名義二法一往直計見不深重. 自性

及差別約其所以驗證成執. 故是尤重. □治

觀成加功作業方觀現前故是深也. 文云. 於

名唯見名等者. 菩薩於實名皆見假名及無

名不見實名也. 義等亦然. 主客分齊差別者.

以空爲主. 以實爲客. 以假爲主. 以實爲客. 何

以故. 由攝論云以無所有爲自性. 又觀名義

唯假立尋思故得知也. 有以因爲主以果爲

客. 所以然者以客依主立色寄無根. 主與客

爲依得成其事. 所以得知. 互爲因果. 成主客

義故. 攝論云名義互爲客菩薩應尋思故得

下	欄

知也. 問. 義若如此何故攝論云名無所有於

義是客. 義無所有於名是客. 若據此文則無

所有是其客義. 何故乃言空無所有是其主

義. 答. 此語乍隱宜須思之. 言無所有者卽實

有也. 分別性有與無義同一種. 無理不得有.

別此相難彰. 只欲Ｃ實則涉未觀. 只欲Ｃ空

不知分齊. 故今擧名說無所有. 則知是實. 次

後偏擧無所有. 是名義本性. 故知前文名無

所有及義無所有卽說實也. 此約觀智慧境

爲言. 宜可思之. 三對三性明其分齊. 故論偈

云. 名義互爲客菩薩應尋思. [&FFFF]#觀二唯量及

彼二假說從此生實智離塵分別三. 若見其

非有得入三無性. 前一行半偈明無相觀. 次

有一句. 若見其非有明無生觀. 三得入三無

性此之一句明無性觀. 廣如論辨. 觀相云何.

依依他性以遣分別性. 依彼眞如遣依他性.

云何能遣. 由名義無所有能分別亦不得是

有. 何以故. 若所分別名義是有能分別緣此

名義可說是有. 由名義無所有分別因緣旣

定是無能分別體亦無所有. 此中分別旣無

言說. 亦不可得則入依他無生性. 菩薩見此

有無無所有則入三無性非安立諦. 此三性

中分別性是實亦則空. 依他性是假非實非

空. 眞實一性是實非空. 四尋思觀若入分別

性所分別塵是空是實. 故釋論云. 若菩薩見

名義更互爲客入異名義分別性. 何以故. 由

無相觀未全成故. 但異未觀時. 故云異也. 此

雖知無未壞實見. 故尋思觀亦在實中. 若見

名義自性假說唯分別爲體則成分別無相觀

經數: 一八六九

經名: 華嚴五十要問答卷下

頁數: 五三○

上	欄

方得究竟. 爾時尋1思所知□卽是空. 尋思

等觀若在依他性則非實非空. 亦可是假故.

攝論中約彼八喩明其似故. 四尋思觀不入

無性. 何以故. 由是觀家初方便故. 若得四如

實智方入無性. 故得知也. 四明深淺及對如

實顯觀分齊者. 論文云. 釋自性義已以甚深

義爲境界. 以此義心得知名義二門是淺非

深自性及差別是深非淺. 所言如實觀分別

者. 釋論解云. 何名尋思所引如實智. 若菩薩

於名已尋思唯有名. 後如實知唯有名此則

定知名無所有. 問. 若名定無體者何故立諸

法名. 答. 欲令衆生漸入正理. 想見言說依名

想義及現證發語敎他假立客名. 無有實法.

故論釋云. 若世間不安立色等名於色等類

中無有一人能想此類是色. 若不能想則不

增益. 若不增益不起執著. 若不執著不能互

相敎示也. 何者義尋思所引如實智. 若菩薩

於義已尋思唯有義. 後如實知義離一切言

說不可言說. 謂色受等類色非色不可說. 法

非法不可說. 有非有不可2說是. 名義尋思所

引如實智. 何者自性尋思所引如實智. 於色

等類自性言說中已尋思惟有言說. 由自性

言說. 此類非其自性. 如其自性顯現. 菩薩如

實通達此類如化影像. 非類似類顯現. 是名

自性尋思所引如實智. 何者差別尋思所引

如實智. 若菩薩於差別言說中已尋思唯有

言說. 於色等類中見差別. 言說無有二義. 此

類非3有由可言體不成就4故. 非非5有不可

言體成就故. 如此非色由眞諦故非非色. 由

中	欄

俗諦故於中有色言說. 故菩薩如實知差別.

言說無有二義. 是名差別尋思所引如實智.

如是等觀菩薩尋思此名義假立自性及差

別. 如此度疑決了等說名尋思. 因此尋思觀

名義等定無所有名如實智. 此卽尋思如實

二義不同也. 五辨位地及問答除疑者. 尋思

位地在Ｃ頂兩位. 若準修時章在於十信及

十解位. 如實智位在於6忍及世第一法. 若準

修時章則在十行十□向位. 故攝論云. 菩薩

於四種尋思修Ｃ頂二種方便道. 於四種如

實智中修道云何. 乃至論釋. 緣識爲境. 了別

無塵等. 所緣旣無能緣必不得生. 由此了別

故能伏滅唯識之想. 唯識旣滅從最後刹那

更進第二刹那卽入初地. 又修時章云. 如聲

聞道前有四方便. 謂Ｃ頂忍及世第一法. 菩

薩地前四位亦如此. 謂十信十解十行十□

向. 故得知也. 問. 菩薩見名義相各異. 及見相

應依義相應. 菩薩見自性言說及差別言說

皆屬義故名與義相應. 云何得知名義互爲

客. 此是論文. 義意云何. 如外人計名義各有

自性及差別各各相應名義二法. 自性差別

此則7各亭. 平等無偏. 云何得知名義互爲

客. 論有三答. 一先於名智不生故. 證名義不

同體而不相應. 不同體時則無有法. 世數名

義皆悉如此. 若名與義同體. 及與相應未聞

名時於彼義中知名智應成. 現見知義智生.

知名智不生. 故知名義本不相應. 第二義者

引一多相違證名義不同亦不相應. 如甁一

義. 異國立名皆悉不同. 若名與義相應得成

下	欄

有者. 名多非一. 義亦應多. 何以故. 一義與多

名相應成有故. 第三義者定不定異故. 名義

二相不得相應. 名不定故. 若名與義相應名

旣不定. 義亦應爾. 西國有法. 以一瞿名目於

九義. 所謂九者言方地光牛金剛眼天水. 以

一瞿名目此九義. 名與義定相應者目天之

時地應隨名與天相應. 餘亦如是. 旣無此義.

故知名義二性差別. 一亦不相應. 何以8故.

與上三義相違故. 若異相應此亦不成. 何以

故. 亦與上三義相違故. 問. 一異相應二義各

別. 云何同一三義相違. 答. 雖復名同三義相

違失□有異. 所以得知. 若名與義一而相應

者見義之智卽須是其知名之智. 又若一者

義旣是一. 名卽不多. 又若一者名旣不定. 義

亦應爾. 若名與義異而相應知義智生知名

之智亦應卽生. 何以故. 名義相別而相應故.

又若異者名卽是多. 義亦應多. 二相各別而

相應故. 又若異者九義是別. 一瞿之名亦應

成九. 何以故. 由彼名義別相相應成其有故.

此等道理皆悉偏約四尋思說. 六尋思等及

三尋思準以可知. 何以故. 不越一異相應成

有故. 餘可準心. 此敎在三乘亦得一乘用. 何

以故. 由此觀法一切處用應法界故

四十三如實因緣義. 明難品初釋

問. 菩薩初起修行. 先觀如實因果成入道方

便. 其義云何. 答. 凡佛法大綱有其二種. 所謂

眞俗. 隨順觀世諦則入第一義故. 觀相云何.

法有多門. 且依同時. 如實互爲因果義. 入因

果義有二重. 第一重內有三門. 一明護分別